**Aizkraukles novada domes**

**2025.gada 23.oktobra saistošo noteikumu Nr.**

 **“Aģentūras “Sociālās aprūpes centrs “Ziedugravas”” maksas pakalpojumu cenrādis””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums
 | Publisko aģentūru likuma 77.panta ceturtā daļa nosaka, ka pašvaldības aģentūras sniegtos pakalpojumus nosaka un to cenrādi apstiprina ar pašvaldības saistošajiem noteikumiem. Saistošie noteikumi nosaka aģentūras maksas pakalpojumu veidus un to cenrādi. Ņemot vērā minimālās algas paaugstināšanos, kā arī, lai nodrošinātu klientus ar energoresursiem, higiēnas līdzekļiem, kvalitatīvu ēdināšanu un citiem pakalpojumiem Aģentūrā “Sociālās aprūpes centrs ,,Ziedugravas”” tiek noteikta personas (klienta) uzturēšanās maksa – 40,00 EUR/dienā Aizkraukles novadā deklarētiem iedzīvotājiem, bet citu novadu iedzīvotājiem 42,00 EUR/dienā. Vienlaikus tiek noteiktas arī Aģentūras “Sociālās aprūpes centrs ,,Ziedugravas”” darbinieku ēdināšanas izmaksas: brokastis – 1,20 EUR, pusdienas – 1,55 EUR un vakariņas 1,05 EUR.Saistošo noteikumu mērķis ir nodrošināt efektīvāku aģentūras darbību, veidojot aprūpētāju amata vietas, kā arī novēršot zaudējumu risku.  |
| 1. Fiskālā ietekme uz pašvaldības budžetu
 | Saistošo noteikumu īstenošanas fiskālās ietekmes prognoze uz pašvaldības budžetu:Lai nodrošinātu saistošo noteikumu izpildi, nav nepieciešams veidot jaunu institūciju vai jaunas darba vietas.Noteiktā pakalpojuma maksa segtu sociālās aprūpes un sociālās rehabilitācijas pakalpojuma sniegšanas ikdienas faktiskās izmaksas un ieņēmumi ļaus aģentūrai nodrošināt kvalitatīvu pakalpojumu, kā arī aģentūrai būtu iespēja attīstīties.  |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
 | Ar saistošajiem noteikumiem tiek nodrošināts, ka aģentūras klientiem (senioriem un personām ar invaliditāti) nepasliktinās dzīves kvalitāte. Svarīgi ir veicināt un uzlabot labsajūtu, saņemot pakalpojumus sociālās aprūpes centrā, kā arī nodrošinātu drošu apkārtējo vidi, normatīvajiem aktiem un drošības standartiem atbilstošu infrastruktūru un teritorijas labiekārtojumu.Pakalpojuma maksa nodrošinās aģentūras attīstības un izaugsmes iespējas, kā arī paaugstinās konkurētspēju, novēršot pakalpojuma kvalitātes pasliktināšanās risku. |
| 1. Ietekme uz administratīvajām procedūrām un to izmaksām
 | Aģentūra ir atbildīga par šo saistošo noteikumu izpildes ievērošanu.Saistošie noteikumi izskatīti Aizkraukles novada domes Sociālo jautājumu, Finanšu un attīstības jautājumu komitejā un apstiprināti Aizkraukles novada domes sēdē. Saistošos noteikumus publicē oficiālajā izdevumā "Latvijas Vēstnesis" un pašvaldības tīmekļvietnē – www.aizkraukle.lv, kā arī aģentūras tīmekļvietnē www.sacziedugravas.lv. Par izmaiņām pakalpojuma cenrādī rakstiski tiks informēti pakalpojuma saņēmēji. |
| 1. Ietekme uz pašvaldības funkcijām un cilvēkresursiem
 | Saskaņā ar Publisko aģentūru likuma 2.panta otro daļu pašvaldības aģentūra ir pašvaldības izveidota budžeta finansēta pašvaldības iestāde, kurai ar pašvaldības saistošajiem noteikumiem ir noteikta kompetence pakalpojumu sniegšanas jomā.Saistošo noteikumu izpildes nodrošināšanai tiks iesaistīti esošie cilvēkresursi, nav nepieciešams veidot jaunas pašvaldības institūcijas vai darba vietas. |
| 1. Informācija par izpildes nodrošināšanu
 | Aģentūra ir atbildīga par šo saistošo noteikumu izpildes nodrošināšanu. |
| 1. Prasību un izmaksu samērīgums pret ieguvumiem, ko sniedz mērķa sasniegšana
 | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.Pašvaldības izraudzītie līdzekļi ir leģitīmi un rīcība ir atbilstoša augstākstāvošiem normatīviem aktiem.Saistošie noteikumi nodrošinās aģentūras patstāvīgu ekonomisko neatkarību bez pašvaldības finanšu dotācijām ikdienas darbības nodrošināšanai. |
| 1. Izstrādes gaitā veiktās konsultācijas ar privātpersonām un institūcijām
 | Saskaņā ar Pašvaldību likuma 46.panta trešo daļu saistošo noteikumu projekts un tam pievienotais paskaidrojuma raksts no 2025.gada \_\_\_.\_\_\_\_\_\_\_\_\_ līdz 2025.gada \_\_.\_\_\_\_\_\_\_\_\_\_\_\_\_ publicēts pašvaldības oficiālajā tīmekļvietnē [www.aizkraukle.lv](http://www.aizkraukle.lv) sabiedrības viedokļa noskaidrošanai.  |

Sēdes vadītājs

domes priekšsēdētājs L.Līdums